b'\n_START_ARTICLE_\nPartidul Popular Rom\xc3\xa2nesc (Republica Moldova)\n_START_SECTION_\nConsiliul de Reformare a Partidului Liberal\n_START_PARAGRAPH_\nLa 12 aprilie 2013 31 de membri ai Partidului Liberal (PL), printre care 7 deputa\xc8\x9bi \xc8\x99i 2 mini\xc8\x99tri, au anun\xc8\x9bat c\xc4\x83 s-au reunit \xc3\xaen Consiliul de Reformare a Partidului Liberal (CRPL), cer\xc3\xa2nd convocarea a congresului extraordinar al partidului \xc8\x99i alegerea lui Dorin Chirtoac\xc4\x83 in fruntea PL-ului, \xc3\xaen locul lui Mihai Ghimpu._NEWLINE_La 13 aprilie 2013 Consiliul Republican al PL a exclus din r\xc3\xa2ndurile partidului 5 deputa\xc8\x9bii \xc8\x99i-a retras sus\xc8\x9binearea politic\xc4\x83 pentru ministrul Ap\xc4\x83r\xc4\x83rii, Vitalie Marinu\xc8\x9ba \xc8\x99i ministrul Mediului, Gheorghe \xc8\x98alaru._NEWLINE_\xc3\x8en mai 2013 liberal-reformatorii au participat la negocierile cu Partidul Liberal Democrat \xc8\x99i Partidul Democrat privind formarea noii majorit\xc4\x83\xc8\x9bi parlamentare, care s-au \xc3\xaencheiat la 30 mai cu semnarea acordului de constituire a Coali\xc8\x9biei Pro-Europene \xc8\x99i investirea noului Guvern, \xc3\xaen componen\xc8\x9ba caruia au intrat 4 din 18 mini\xc8\x99trii din partea CRPL: viceprim-ministru Tatiana Pot\xc3\xaeng, ministrul mediului Gheorghe \xc8\x98alaru, ministrul tineretului \xc8\x99i sportului Octavian Bodi\xc8\x99teanu \xc8\x99i ministrul ap\xc4\x83r\xc4\x83rii Vitalie Marinu\xc8\x9ba. De asemenea, liberal-reformatorii Oleg Bodrug \xc8\x99i Ana Gu\xc8\x9bu au fost ale\xc8\x99i respectiv \xc3\xaen func\xc8\x9bii de vicepre\xc8\x99edinte al Parlamentului \xc8\x99i pre\xc8\x99edinte a Comisiei parlamentare pentru Politic\xc4\x83 Extern\xc4\x83 \xc8\x99i Integrare European\xc4\x83.\n_START_SECTION_\nPartidul Liberal Reformator\n_START_PARAGRAPH_\nLa data de 21 iunie 2013 la Coste\xc8\x99ti, Ialoveni a avut loc Adunarea General\xc4\x83 a Consiliului de Reformare a Partidului Liberal, la care a fost adoptat\xc4\x83 decizia de constituire unei noii forma\xc8\x9biuni politice cu doctrina liberal\xc4\x83._NEWLINE_La 1 august 2013 la Chi\xc8\x99in\xc4\x83u a avut loc prima \xc8\x99edin\xc8\x9b\xc4\x83 a Consiliului de Constituire a Partidului Liberal Reformator._NEWLINE_La 15 decembrie 2013 la Chi\xc8\x99in\xc4\x83u, la Palatul Na\xc8\x9bional \xe2\x80\x9eNicolae Sulac\xe2\x80\x9d a avut loc Congresul I de Constiuire al Partidului Liberal Reformator. La Congresul au fost \xc3\xaenregistra\xc8\x9bi 1689 de delega\xc8\x9bi, au participat 100 de invita\xc8\x9bi de onoare dintre reprezentan\xc8\x9bii a societ\xc4\x83\xc8\x9bii civile, institu\xc8\x9biilor de pres\xc4\x83, oameni de crea\xc8\x9bie, savan\xc8\x9bi, diploma\xc8\x9bi, oaspe\xc8\x9bi de peste hotarele \xc8\x9b\xc4\x83rii._NEWLINE_Congresul I de Constituire al PLR a ales \xc3\xaen func\xc8\x9bia de pre\xc8\x99edinte al partidului pe deputatul Ion Had\xc3\xa2rc\xc4\x83 cu 969 de voturi a delega\xc8\x9bilor. Pentru Vitalie Marinu\xc8\x9ba au votat 305 delega\xc8\x9bi. \xc3\x8en total la vot au participat 1696 de delega\xc8\x9bi. \xc3\x8en func\xc8\x9biile de copre\xc8\x99edinte a Partidului Liberal Reformator au fost ale\xc8\x99i Ana Gu\xc8\x9bu \xc8\x99i Oleg Bodrug, \xc3\xaen func\xc8\x9bii de vicepre\xc8\x99edin\xc8\x9bi au fost ale\xc8\x99i: Boris Gherasim, Tatiana Pot\xc3\xaeng, Vitalie Marinu\xc8\x9ba, \xc8\x98tefan Chitoroag\xc4\x83, Dorin Du\xc8\x99ciac, Gheorghe \xc8\x98alaru \xc8\x99i Vasile Grama. \xc3\x8en calitatea de secretar general al partidului a fost ales Roman Clima. Congresul a adoptat Statutul, Programul \xc8\x99i simbolistica PLR. Imnul partidului a devenit piesa \xc2\xabO Libertate, Sf\xc3\xa2nt\xc4\x83 Libertate\xc2\xbb._NEWLINE_La 31 decembrie 2013 Partidul Liberal Reformator a fost \xc3\xaenregistrat la Ministerul Justi\xc8\x9biei._NEWLINE_La 22 ianuarie 2014 la \xc8\x99edin\xc8\x9ba frac\xc8\x9biunii Partidului Liberal s-a hot\xc4\x83r\xc3\xa2t schimbarea denumirii frac\xc8\x9biunii \xc3\xaen frac\xc8\x9biunea Partidului Liberal Reformator. Decizia a fost luat\xc4\x83 cu votul a 7 din 12 deputa\xc8\x9bi ai frac\xc8\x9biunii. Conform deciziei, to\xc8\x9bi deputa\xc8\x9bii din frac\xc8\x9biunea PL, cu excep\xc8\x9bia lui Gheorghe Brega au fost automat transfera\xc8\x9bi \xc3\xaen frac\xc8\x9biunea PLR. Partidul Liberal nu a recunoscut schimbarea denumirii frac\xc8\x9biunii \xc8\x99i s-a adresat la Cur\xc8\x9bea Constitu\xc8\x9bional\xc4\x83._NEWLINE_\xc3\x8en octombrie 2014, mai mul\xc8\x9bi membri activi ai Partidului Liberal Reformator, printre care: Ana Gu\xc8\x9bu, deputat, co-pre\xc8\x99edinte PLR, Anatol Arhire, deputat, pre\xc8\x99edintele organiza\xc8\x9biei teritoriale PLR Ungheni, Dorin Du\xc8\x99ciac, viceministrul mediului, vicepre\xc8\x99edinte PLR, Gheorghe \xc8\x98alaru, vicepre\xc8\x99edinte PLR, Vasile Grama, vicepre\xc8\x99edinte PLR, Sergiu Stanciu, viceministrul tineretului \xc8\x99i sportului, Sergiu Ghe\xc8\x9biu, viceministrul agriculturii \xc8\x99i industrii alimentare, Tudor Ulianovschi, viceministrul afacerilor externe \xc8\x99i integr\xc4\x83rii europene \xc8\x99i Maxim Gu\xc8\x9bu, pre\xc8\x99edintele organiza\xc8\x9biei de tineret PLR \xe2\x80\x94 au formulat un apel c\xc4\x83tre pre\xc8\x99edintele partidului, Ion Had\xc3\xa2rc\xc4\x83, prin care solicit\xc4\x83 retragerea forma\xc8\x9biunii din cursa electoral\xc4\x83 pentru alegerile parlamentare din 30 noiembrie 2014, \xc3\xaentruc\xc3\xa2t \xc8\x99ansele PLR de a accede \xc3\xaen parlament ar fi fost minime \xc8\x99i participarea \xc3\xaen alegeri a forma\xc8\x9biinii ar dispersa votul aleg\xc4\x83torilor pro-europeni. Conducerea PLR a reac\xc8\x9bionat la apelul Anei Gu\xc8\x9bu prin a spune c\xc4\x83 \xe2\x80\x9eprin gestul \xc8\x99i apelul s\xc4\x83u Ana Gu\xc8\x9bu tr\xc4\x83deaz\xc4\x83 a\xc8\x99tept\xc4\x83rile \xc8\x99i \xc3\xaencrederea electoratului, \xc3\xaentreaga echip\xc4\x83, structurile teritoriale \xc8\x99i simpatizan\xc8\x9bii partidului care \xc8\x99i-au exprimat clar inten\xc8\x9bia de a participa \xc3\xaen campanie la evenimentul de lansare din 19 octombrie 2014\xe2\x80\x9d. Propunerea ini\xc8\x9bial\xc4\x83 a Anei Gu\xc8\x9bu de a participa \xc3\xaen alegeri pe lista electoral\xc4\x83 a PLDM, de asemenea, a fost respins\xc4\x83 unanim de Consiliul Na\xc8\x9bional Politic al PLR. Ana Gu\xc8\x9bu a preferat s\xc4\x83 r\xc4\x83m\xc3\xa2n\xc4\x83 \xc3\xaen afara listei electorale a Partidului Liberal Reformator \xc8\x99i a respins acuza\xc8\x9biile de tr\xc4\x83dare, lansate de conducerea PLR prin a spune c\xc4\x83 \xe2\x80\x9ediferen\xc8\x9ba de opinie nu trebuie s\xc4\x83 fie luat\xc4\x83 drept tr\xc4\x83dare, de altfel nu se poate vorbi de democra\xc8\x9bie intern\xc4\x83 de partid\xe2\x80\x9d. Ea a mai afirmat atunci c\xc4\x83 PLR a ajuns \xc3\xaen m\xc3\xa2inile grupului \xc8\x9aopa. Viorel \xc8\x9aopa a negat acest fapt. Pe 14 noimebrie 2014, prin decizia Consiliului Na\xc8\x9bional Politic, Ana Gu\xc8\x9bu, Anatol Arhire, Maxim Gu\xc8\x9bu \xc8\x99i Dorin Du\xc8\x99ciac, to\xc8\x9bi semnatari ai apelului de retragere a forma\xc8\x9biunii din cursa electoral\xc4\x83 pentru a consolida votul pro-european \xe2\x80\x93 au fost exclu\xc8\x99i din partid._NEWLINE_Pe 5 septembrie 2015, un grup de ini\xc8\x9biativ\xc4\x83 format printre altele \xc8\x99i don fo\xc8\x99ti membri PLR, compus din Ana Gu\xc8\x9bu, Dorin Du\xc8\x99ciac, Anatol Arhire, Vitalie Marinu\xc8\x9ba, Gheorghe \xc8\x98alaru, Ilie Ila\xc8\x99cu, Alina Ghe\xc8\x9biu, Maxim Gu\xc8\x9bu, Victor Sandu \xc8\x99i Dan Nicu, au creat partidul politic \xe2\x80\x9eDREAPTA\xe2\x80\x9d, o forma\xc8\x9biunea care opteaz\xc4\x83 pentru reunificarea celor dou\xc4\x83 state rom\xc3\xa2ne\xc8\x99ti \xe2\x80\x93 Republica Moldova \xc8\x99i Rom\xc3\xa2nia. La \xc8\x99edin\xc8\x9ba de constituire a grupului de ini\xc8\x9biativ\xc4\x83 a participat \xc8\x99i europarlamentarul rom\xc3\xa2n Monica Macovei.'